Document ID: /roh_data/filtered/fineweb-2-filterrobots_roh.jsonl.gz/63269

Premiera da Chalavaina per il 100avel da Tista Murk
- Glindesdi, 6.4.2015, 9:10
En vista al 100avel anniversari da Tista Murk ils 15 d’avrigl ha la gruppa da teater da Müstair preschentà la dumengia saira la premiera dal toc Chalavaina.
Chalavaina è in teater che Tista Murk aveva scrit l’onn 1949 per il 450avel giubileum da la guerra da Chalavaina.
Il toc da teater è fitg patetic e quai ha il reschissur Diego Conrad laschà cun intenziun uschia. «Chalavaina, sco toc per commemorar a Tista Murk, duai mussar sco Tista Murk fascheva teater popular da ses temp», uschia il reschissur Diego Conrad.